पाएं अपने शहर की ताज़ा ख़बरें और फ्री ई-पेपरडाउनलोड करें
स्मार्ट सिटी प्रोजेक्ट के तहत शहर की सड़कें रोशन होंगी। इसके लिए सड़क के किनारे लाइट लगेगी। विभिन्न चौक-चौराहे पर हाई मास्टलाइट लगेंगे। चौक-चौराहे विकसित किए जाएंगे। इसके लिए टेंडर निकाला गया है। 3.36 करोड़ से लाइट लगाई जाएगी। इसके लिए प्री बिड के लिए मीटिंग गुरुवार से शुरू होगी। जबकि टेंडर 22 मई को खुलेगा। सब ठीक रहा तो इस माह के अंत तक टेंडर फाइनल होगा।
अगले माह से काम शुरू होगा। संभावना है कि 6 माह में काम पूरा होगा। जिस एजेंसी को लाइट लगाने का ठेका मिलेगा, वह पांच साल तक इसका संचालन व मेंटेनेंस करेगी। जोगसर के पास डेवलप होगा मनोरंजन के लिए स्पेस: जोगसर के पास मनोरंजन के लिए 7.7 करोड़ से स्पेस डेवलप होगा। इसके लिए चयनित एजेंसी पांच साल तक मेंटेनेंस भी करेगी। इसके टेंडर निकाले गए हैं। 24 मई को टेंडर खुलेगा। जबकि प्री बिड के लिए मीटिंग 7 मई को होगी।
ज्यादातर हाई मास्ट देखभाल के अभाव में हुए खराब
बता दें कि शहर के विभिन्न चौक-चौराहे पर पहले से भी हाई मास्ट लाइट लगाई गई थी। तिलकामांझी, स्टेशन, बूढा़नाथ समेत कई चौराहे पर हाई मास्ट लाइट लगाई गई थी। लेकिन देखभाल के अभाव में ज्यादातर खराब हो गयी। इसलिए इस बार स्मार्ट सिटी प्रोजेक्ट के तहत लगने वाली लाइट की मेंटेनेंस की जवाबदेही भी चयनित एजेंसी को दी जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn